Jesaja Tomass (1989)

Debijas sezona

Pirms 2011. gada drafta Jesaja Tomass piedalījās paša veidotajā dokumentālajā filmā "Road To The NBA - The Isaiah Thomas Story". 
Tomass tika draftēts kā pēdējais, sešdesmitais 2011. gada NBA draftā, viņu izvēlējās Sakramento Kings. Savu pirmo NBA spēli Jesaja aizvadīja 2011. gada 26. decembrī pret Losandželosas "Lakers", tajā gūstot 5 punktus (to skaitā vienu trīspunktnieku), veicot 2 rezultatīvas piespēles un noķerot 2 atlēkušās bumbas, to visu izdarot 13 minūtēs un 9 sekundēs. Debijas sezonā Jesaja Tomass nospēlēja 65 spēles (7 sākot), vidēji gūstot 11.5 punktus, 4.1 rezultatīvas piespēles, 2.6 atlēkušās bumbas, 0.8 pārtvertas bumbas un 0.1 bloķēts metiens. Jesaja iekļuva arī labāko debitantu otrajā komandā, kaut arī tika draftēts kā pēdējais.

2012.-2013. gada sezona

2012.-2013. gada sezonā Jesaja Tomass turpināja spēlēt Sakramento Kings sastāvā. Jesaja 2012.-2013. gada sezonā vidēji guva 13,9 punktus, 4 rezultatīvas piespēles, 2 atlēkušās bumbas, 0 bloķētus metienus (viņš nobloķēja tikai 3 metienus visā sezonā) un pārķēra 0,8 bumbas. Šajā sezonā Sakramento Kings uzvaru-zaudējumu attiecība bija 27-54.

2013.-2014. gada sezona

Šajā sezonā Sakramento Kings sastāvā Tomasam izdevāas nospēlēt vienu no visveiksmīgākajām spēlēm karjerā: spēlē pret Oklahomasitijas Thunder, kurā Sakramento Kings zaudēja ar rezultātu 93-108 Jesaja Tomass guva 38 punktus (to skaitā 4 trīspunktnieki), 6 rezultatīvas piespēles un 1 atlēkušu bumbu. Piecas dienas vēlāk viņš atkārtoja šo punktu skaitu, spēlējot pret Indianas Pacers, šai spēlē Sakramento Kings zaudēja ar rezultātu 116-111. 2014. gada 18. martā Jesaja Tomass nopelnīja savu pirmo triple-double, spēlējot pret Vašingtonas Wizards kurā Sakramento Kings uzvarēja 111-117, šajā spēlē Jesaja guva 24 punktus, iedeva 10 rezultatīvas piespēles, un noķēra 11 atlēkušās bumbas, kļūstot par īsāko NBA spēlētāju, kas ir nopelnījis triple-double. 2013.-2014. gada sezonā Jesaja vidēji guva 20,3 punktus, 6,3 rezultatīvas piespēles, 2,9 atlēkušās bumbas un 1,3 pārķertas bumbas.

2014.-2015. gada sezona

2014. gadā J. Tomass pievienojās Fīniksas Suns. Šis viņa karjeras brīdis nebija veiksmīgākais. Fīnkisas vienībā rezultatīvāko spēli viņš aizvadīja pret Portlendas Trail Blazers, 2015. gada 21. janvārī gūstot 27 punktus. No 46 spēlēm tikai vienā viņš devās laukumā sākumsastāvā, vidēji gūstot 15,2 punktus, iedodot 4,2 rezultatīvas piespēles un noķērot 2,4 atlēkušās bumbas.
2015. gada 19. februārī Jesaja Tomass pārcēlās uz Bostonas Celtics, bet trīs dienas vēlāk Jesaja nospēlēja pirmo spēli Celtics sastāvā, pret Losandželosas Lakers, gūstot 21 punktu un noķērot 5 atlēkušās bumbaskā rezervists. 2. martā Jesaja Tomass tika nosaukts par austrumu konferences nedēļas labāko spēlētāju. 8. aprīlī J. Tomass guva sezonas lielāko punktu skaitu — 34 punkti, spēlē pret Detroitas Pistons. Šis sniegums viņam palīdzēja kļūt par Austrumu konferences nedēļas labāko spēlētāju jau otro reizi.
Savā pirmajā izslēgšanas spēlē pret Klīvlendas Cavaliers, J. Tomass guva 22 punktus, 10 rezultatīvas piespēles un 5 atlēkušās bumbas. Nākamajā dienā, viņš tika nosaukts kā otrās vietas ieguvējs konkursā par labāko rezervistu (uzvarēja Toronto Raptors spēlētājs Lū Viljamss). Bostonas Celtics 4 spēļu sērijā zaudēja pirmajā kārtā pret Klīvlendas Cavaliers, Tomass vidēji guva 17,5 punktus, septiņas rezultatīvas piespēles un 3 atlēkušās bumbas.

2015.-2016. gada sezona

2015.-2016. gada sezonā Jesaja Tomass turpināja spēlēt Bostonas Celtics. J. Tomasam šī bija viena no veiksmīgākajām sezonām viņa karjerā, spēlējot visas 82 spēles un sākot 79 spēles starta pieciniekā, Tomass vidēji guva 22,2 punktus, 6,2 rezultatīvas piespēles, 3 atlēkušās bumbas un 1,1 pārķertu bumbu. 2015. gada 25. novembrī, kad Bostonas Celtics spēlēja pret Filadelfijas 76ers, J. Tomass guva 30 punktus un 6 rezultatīvas piespēles. 17 dienas vēlāk J. Tomass guva 21 punktu, 13 rezultatīvas piespēles un 5 atlēkušās bumbas, bet vēl četras dienas vēlāk Jesaja guva 38 punktus (sezonas rekords punktu skaitā), 7 rezultatīvas piespēles un 3 atlēkušās bumbas. 
Izslēgšanas spēlēs Jesaja Tomass vidēji guva 24,1 punktu, 5 rezultatīvas piespēles un 3 atlēkušās bumbas. Bostonas Celtics izkrita no izslēgšanas spēlēm jau pirmajā kārtā pret Atlantas Hawks. Trešajā spēlē J. Tomass guva 42 punktus un 4 atlēkušās bumbas, produktīvi aizvadot visu sēriju, lai gan Bostonas Celtics zaudēja sēriju 2-4.
Šajā sezonā Jesaja Tomass pirmo reizi karjerā kļuva par NBA All-Star. Jesaja Tomass spēlēja Austrumu konferences sastāvā, kura zaudēja 173-196. 18 minūtēs un 59 sekundes viņš guva 9 punktus (4 no 11 metienu precizitāte), noķēra 3 atlēkušās bumbas un iedeva vienu rezultatīvu piespēli.

2016.-2017. gada sezona

2017. gada sezonā Jesaja Tomass spēlēja Bostonas Celtics sastāvā. Līdz šim (2016. gada 20. decembris) 6 atlēkušās bumbas. Līdz šim Jesaja ir guvis 37 punktus divas reizes, abās reizēs arī iedevis 7 rezultatīvas piespēles. Tāpat arī Jesaja ir iedevis 10 rezultatīvas piespēles divas reizes, pret Čikāgas Bulls un Vašingtonas Wizards.

Privātā dzīve

Jesaja Tomass ir precējies ar Kaijlu Vallasu, viņiem ir divi dēli Džeidens Tomass un Džeimss Tomass. J. Tomass ir noslēdzis līgumu ar Jordan basketbola kurpju kompāniju, pašlaik viņš valkā Air Jordan XX "Oreo".